Eligijus Masiulis

Eligijus Masiulis (g. 1974 m. spalio 15 d. Klaipėdoje) – Lietuvos politikas, Klaipėdos miesto savivaldos politikas, visuomenės veikėjas, politologas.

 Biografija 

1992 m. baigė Klaipėdos Smeltės vidurinę mokyklą. 1993 m. įstojo į Klaipėdos universitetą, 1999 m. baigė magistro studijas ir įgijo politologo specialybę. 1994 m. – pirmasis Klaipėdos universiteto studentų sąjungos prezidentas.

1998–2000 m. Klaipėdos miesto savivaldybės mero Eugenijaus Gentvilo patarėjas. 1997–1998 m. ir 2000–2002 m. Klaipėdos miesto savivaldybės tarybos narys, Švietimo, kultūros ir sporto komiteto pirmininkas.

2000–2016 m. Seimo narys. 2008–2012 m. Susisiekimo ministras.

2005–2006 m. Seimo Liberalų frakcijos seniūno pavaduotojas, 2006–2016 m. – Liberalų sąjūdžio frakcijos seniūnas.

Nuo 2016 m. UAB „Versanus“ savininkas ir vadovas.

1996–2003 m. Lietuvos liberalų sąjungos, 2003–2005 m. – Lietuvos liberalų ir centro sąjungos narys. 1996–1998 m. Klaipėdos liberalaus jaunimo organizacijos pirmininkas. Nuo 1998 m. Lietuvos liberalų sąjungos Klaipėdos skyriaus pirmininkas, 2001–2003 m. šios sąjungos Valdybos narys, Lietuvos liberalaus jaunimo organizacijos narys. 2006–2008 m. Lietuvos Respublikos liberalų sąjūdžio pirmininko pavaduotojas, 2008–2016 m. – pirmininkas.

Taip pat yra viešosios įstaigos „Atvira visuomenė ir jos draugai“ bei visuomeninės organizacijos „Liberalios reformos“ steigėjas, Klaipėdos „Rotoract“ klubo garbės narys. Nuo 2004 m. Klaipėdos dviračių sporto federacijos prezidentas.

 Korupcijos skandalas 

2016 m. gegužės 12 d. Specialiųjų tyrimų tarnyba (STT) paskelbė, kad pradėjo ikiteisminį tyrimą dėl įtariamo E. Masiulio kyšininkavimo, papirkimo ir prekybos poveikiu stambiu mastuPradėtas ikiteisminis tyrimas dėl įtariamų stambaus masto kyšininkavimo, Alkas.lt, 2016-05-12.. Politiko namuose buvo rasta 250 tūkst. eurųGurevičius A. Šaltiniai: E. Masiulio namuose buvo rasti teisėsaugos pažymėti pinigai, Delfi.lt, 2016-05-17.. Tą pačią dieną E. Masiulis paskelbė, kad atsistatydina iš Lietuvos Respublikos liberalų sąjūdžio pirmininko pareigų ir traukiasi iš partijos, taip pat atsisako Seimo nario mandatoE.Masiulis traukiasi iš Seimo ir Liberalų sąjūdžio, Alkas.lt, 2016-05-12.. Kitą dieną Vilniaus miesto apylinkės teismas leido 20 dienų suimti kyšio E. Masiuliui davimu įtariamą R. Kurlianskį – jis įkalintas Lukiškių tardymo izoliatoriujeKyšio E.Masiuliui davimu įtariamas R.Kurlianskis išvežtas į Lukiškes: teismas leido jį suimti, 15min.lt, 2016-05-13.. Atsižvelgdama į E. Masiulio prašymą VRK jo Seimo nario mandatą panaikino nuo 2016 m. gegužės 20 d.VRK panaikino Eligijaus Masiulio mandatą, TV3.lt, 2016-05-18.

2022 m. balandžio 19 d. Vilniaus apygardos teismas išteisino E. Masiulį ir kitus kaltinamuosius „MG grupės“ politinės korupcijos byloje.„MG Baltic“ politinės korupcijos byla: E. Masiulis, R. Kurlianskis ir kiti kaltinamieji – išteisinti. Lrytas.lt. Nuoroda tikrinta 2022-04-19. Tačiau tiek prokuroras, tiek E. Masiulis nuosprendį apskundė.Apeliacinis teismas tęs „MG grupės“ bylos nagrinėjimą. 15min. Nuoroda tikrinta 2022-12-27. 2023 m. lapkričio 22 d. jis buvo apeliacinio teismo nuteistas dėl kyšininkavimo, prekybos poveikiu ir neteisėto praturtėjimo. Jam skirta 5 metų ir 6 mėnesių laisvės atėmimo bausmė. 2024 m. spalio 24. d. Aukščiausiasis Teismas galutiniu ir neskundžiamu sprendimu paliko galioti apkaltinamąjį nuosprendį.

 Šeima 

Žmona – Simona Masiulienė, – buvusi E. Masiulio patarėja. Buvusi žmona – Ieva Masiulienė, – archeologė. Vaikai – Vilius ir Elzė.

 Nuorodos 
 2008 m. Lietuvos Respublikos Seimo rinkimai2008 m. Lietuvos Respublikos Seimo rinkimai – Lietuvos Respublikos liberalų sąjūdis – Iškelti kandidatai .

 Išnašos 

|-

Kategorija:Seimo nariai
Kategorija:Klaipėdos politikai
Kategorija:Lietuvos susisiekimo ministrai
Kategorija:Lietuvos sporto veikėjai
Kategorija:Žmonės nuteisti už kyšininkavimą